  Виталий Пронин Кун Думаысь Лулчеберетъя комитетлэн тӧроез, тодмо  кинорежиссёр, сценарист но Россиысь калык артист Станислав Говорухин пумиськон ортчытӥз УдГУ-лэн библиотекаяз. Станислав Говорухин люкаськемъёслы Россиысь кинематограф удысысь югдур  но аслаз ужъёсыз сярысь вераз. Кинолэн ӵуказе нуналэзлы юн оскемзэ пусйиз.Ужрадэ пыриськизы муниципал кылдытэтъёслэн йыръёссы, культура удысын ужасьёс.Станислав Говорухин люкаськемъёслы Россиысь кинематограф удысысь югдур  но аслаз ужъёсыз сярысь вераз. Кинолэн ӵуказе нуналэзлы юн оскемзэ пусйиз.Люкаськемъёс солэсь юазы Михаил Калашников сярысь чеберлыко кино лэсьтон пумысен.- Кинолэн инъетэз - драматургия, ӟечлыко литература,  - шуиз со. - Умой произведение кылдӥз ке, кинофильм но луоз. Мед луозы талант но мылкыд гинэ, туала вакыт телефонэ но ӟечлыко кино снимать каро ни, со понна трос коньдон кулэ ӧвӧл.Вераськон мынӥз лулчеберетэз азинтон пумысен но. Удмуртилэн Тӧроезлэсь ужзэ быдэсъясь Александр Бречалов верамъя, шаерамы вуоно арын 34 миллион манет висъямын луоз гуртъёсысь культура юртъёсты тупатъянлы, 8 миллион - муниципал театръёслы юрттыны. Со сяна, республикамы пыриське ёросъёсысь кинотеатръёсты выльдонъя кун программае. Со улсын, кылсярысь, матысь аръёсы Вотка городысь, Ува но Можга ёросъёсысь кинозалъёсты усьтозы но тупатъялозы.Сергей Захаров Туспуктӥз П. Шрамковский   